Udarni vrtalnik se uporablja za vrtanje lukenj v kovino, les in opeko. Na samem vrtalniku imamo funkcijo udarnega vrtanja (označeno s kladivom). Ta funkcija aktivira zobnike v vrtalni glavi, kateri preskakujejo in ustvarjajo udarec v smeri vrtanja kar je uporabno pri vrtanju v opeko, saj ti udarci poskrbijo za hitrejše vrtanje. Moč udarca je odvisna od sile, s katero pritiskamo orodje proti zidu.
Udarno kladivo se uporablja za vrtanje lukenj v beton. Na samem vrtalniku imamo funkcijo udarnega vrtanja (označeno s kladivom in svedrom). Ta funkcija aktivira udarni mehanizem, ki se razlikuje od udarnega vrtalnika, saj ima to orodje vgrajen cilinder in bat. Ta mehanizem ustvarja večji udarec v primerjavi z udarnim vtalnikom, ne glede na to s kakšno silo pritiskamo orodje ob zid.
Udarni vijačnik se uporablja za zatezovanje in odtezovanje večjih vijakov in matic z višjimi zateznimi silami. Udarni mehanizem je zasnovan tako, da sila udarca usmerjena v smer vijačenja.